બનાસકાંઠા જિલ્લામાં આંતરરાજ્યોને સાંકળતી ચેકપોસ્ટ ઉપર વ્યાપક ભ્રષ્ટાચાર આચરવામાં આવતો હોવાના રેકેટનો અગાઉ એસીબીની ટીમે પર્દાફાશ કર્યા હતા. જેમાં પોરબંદર એસીબીની ટીમે શનિવારે વહેલી પરોઢીયે 4 વાગ્યે દાંતીવાડા તાલુકાના પાંથાવાડા નજીક આવેલી ગુંદરી આરટીઓ ચેકપોસ્ટે આકસ્મિક છાપો માર્યો હતો. જોકે અહીં સતત પંદર દિવસ અવલોકન રાખવામાં આવ્યું હતું. જ્યાં 16 કલાકની તપાસ દરમિયાન એક બોલેરોમાંથી બિનહિસાબી રૂ. 2.74 લાખ મળી આવ્યા હતા. આ અંગે એઆરટીઓ, ઓપરેટર અને ચાર ફોલ્ડરીયાઓ સામે કાયદેસરની કાર્યવાહી હાથ ધરવામાં આવતાં ખળભળાટ મચી ગયો છે.